ארוחת ערב ממלכתית בארצות הברית

[ממוזער|275x275 פיקסלים| איור של ארוחת הערב הממלכתית הראשונה בבית הלבן. דייוויד קלאקאוה, מונרך [ממלכת הוואי נפגש עם הנשיא יוליסס ס. גרנט.]]
**ארוחת ערב ממלכתית בארצות הברית** היא ארוחת ערב רשמית הנערכת לכבודו של ראש מדינה זר, כגון מלך, מלכה, נשיא או כל ראש ממשלה בעת ביקורים רשמיים בארצות הברית. מארח הארוחה הוא נשיא ארצות הברית, והיא מתקיימת במקומות שונים, בדרך כלל בחדר האוכל הממלכתי בבית הלבן ובמימון הממשלה הפדרלית. על תכנון וביצוע הארוחה ממונה המזכיר החברתי של הבית הלבן, לצד הגברת הראשונה של ארצות הברית, שעל פי המסורת היא המארחת בבית הלבן.

ארוחות ערב אחרות עבור אנשים חשובים ממדינות אחרות, כגון נסיך או שר בכיר, נקראות **ארוחת ערב רשמית**, והממשלה הפדרלית לא מממנת ארוחות אלה. כיום קוד הלבוש בארוחות לעיתים קרובות בסגנון שקרוב יותר לעניבה שחורה ופחות לעניבה לבנה.

ארוחות ערב ממלכתיות בארצות הברית כוללות מגוון אירועי אוכל ברחבי העולם, כולל כנסים ופסגות. הן משפיעות על מדינות רבות ועל אירועי האוכל שלהן. לארוחות ערב ממלכתיות כיום יש משמעות פוליטית גדולה יותר משהייתה להן בעבר, ומשתתפים בהן בעיקר מנהיגי מדינות כשהם מלווים בפוליטיקאים נוספים ממדינתם.

## היסטוריה
ארוחת הערב הממלכתית הראשונה נערכה ב-22 בדצמבר 1874 על ידי הנשיא יוליסס ס. גרנט, כדי לקבל את פני המלך קלאקאוה מממלכת הוואי. זו הייתה הארוחה הממלכתית היחידה של הנשיא גרנט, והארוחה הבאה הייתה רק 57 שנים לאחר מכן, כאשר החזיר הנשיא הרברט הובר את המנהג, והוא נמשך ברציפות משנת 1931 ועד היום.

משנת 1977 נהוג להציג בארוחות הערב גם מופע בידור. לאורך השנים הופיעו אמנים רבים בארוחות אלה, ומופע הבידור הראשון היה של הפסנתרן רודולף סרקין. מאז, נהנו המנהיגים המתארחים מהופעות של פרנק סינטרה, ויטני יוסטון, סטיבי וונדר, אלטון ג'ון, יצחק פרלמן, ג'יימס טיילור, יו-יו מה, ביונסה, גוון סטפני, דמי לובאטו ועוד. פעמים רבות תזמורת חיל הנחתים של ארצות הברית משולבת במופע הבידור.

## סטטיסטיקה
נכון לשנת 2023, נערכו בארצות הברית 337 ארוחות ערב ממלכתיות, ו-17 נשיאים אירחו אותן. הנשיא שאירח הכי הרבה ארוחות הוא רונלד רייגן, 54 ארוחות. הנשיאים שאירחו את המספר המועט ביותר של ארוחות (מלבד גרנט) הם הרברט הובר ודונלד טראמפ, שתי ארוחות בלבד.

המדינות שהתארחו הכי הרבה הן הממלכה המאוחדת וגרמניה, עם 16 ארוחות כל אחת.

רשימת המדינות שהתארחו הכי הרבה:

## ישראל
מדינת ישראל התארחה כ-13 פעמים בארוחת ערב ממלכתית בארצות הברית, ושלחה חמישה ראשי ממשלה ונשיא אחד. עד כה, שבעה מנשיאי ארצות הברית אירחו מנהיגים ישראלים לארוחת ערב ממלכתית.

ראש הממשלה הישראלי הראשון שהתארח בארוחת ערב ממלכתית היה לוי אשכול, ב-1 ביולי 1964, בתקופת ממשלו של הנשיא לינדון ג'ונסון.

## יוליסס ס. גרנט
הנשיא ה-18 של ארצות הברית היה הראשון לארח ארוחת ערב ממלכתית בארצות הברית, וערך ארוחה אחת בלבד בכהונתו השנייה.

## הרברט הובר
לאחר 57 שנים, הנשיא ה-31 של ארצות הברית אירח שתי ארוחות ערב ממלכתיות באותה השנה, 1931. הרברט הובר הצליח להיבחר לכהונה אחת בלבד.

## פרנקלין דלאנו רוזוולט
הנשיא ה-32 של ארצות הברית אירח 11 ארוחות ערב ממלכתיות בארבע תקופות הכהונה שנבחר אליהן, והארוחה האחרונה שאירח הייתה בסוף מרץ 1945, אחריה נפל למשכב ומת שבועיים לאחר מכן, ב-12 באפריל 1945.

## הארי ס. טרומן
הנשיא ה-33 של ארצות הברית אירח 10 ארוחות ערב ממלכתיות בשתי תקופות כהונתו, לאחר שירש את הנשיאות מהנשיא פרנקלין דלאנו רוזוולט שנפטר עקב מצבו הבריאותי הירוד.
[שמאל|ממוזער| הנשיא [הארי טרומן|הארי ס. טרומן והגברת הראשונה בס טרומן יחד עם נשיא ברזיל יוריקו גספר דוטרה ומכובדים אחרים בארוחת ערב ממלכתית (1949)]]

## דווייט אייזנהאואר
הנשיא ה-34 של ארצות הברית אירח 24 ארוחות ערב ממלכתיות במהלך שתי תקופות כהונה מלאות.
[שמאל|ממוזער| [דווייט אייזנהאואר|דווייט ד. אייזנהאואר (קיצוני מימין), ניקיטה חרושצ'וב ונשותיהם בארוחת ערב ממלכתית (1959)]]

## ג'ון פיצג'רלד קנדי
הנשיא ה-35 של ארצות הברית אירח 15 ארוחות ערב ממלכתיות בתקופת כהונה של כמעט שלוש שנים, והארוחה האחרונה שאירח נערכה כחודש וחצי לפני שנרצח.
[שמאל|ממוזער|188x188 פיקסלים| הנשיא [חביב בורגיבה מתוניסיה והנשיא ג'ון קנדי עם נשותיהם והגנרל צ'סטר ויקטור קליפטון הבן בארוחת הערב הממלכתית ב-1961.]]

## לינדון ביינס ג'ונסון
הנשיא ה-36 של ארצות הברית אירח 19 ארוחות ערב ממלכתיות בתקופת כהונה של 5 שנים, לאחר שהושבע לנשיאות בעקבות רצח הנשיא ג'ון קנדי. לינדון ג'ונסון הוא הנשיא הראשון לארח את ראש ממשלת ישראל.
[שמאל|ממוזער| [לינדון ג'ונסון, לוי אשכול ונשותיהם נכנסים לארוחת ערב ממלכתית (1964)]]

## ריצ'רד ניקסון
הנשיא ה-37 של ארצות הברית אירח 42 ארוחות ערב ממלכתיות במהלך שתי תקופות כהונה של 5 וחצי שנים, ועד להתפטרותו בעקבות פרשת ווטרגייט. הארוחה האחרונה בכהונתו נערכה מספר חודשים לפני שהתפטר, ואירח אותה סגן הנשיא ג'רלד פורד, לימים נשיא ארצות הברית.
[ממוזער| [ריצ'רד ניקסון, פט ניקסון וליאוניד ברז'נייב בארוחת ערב ממלכתית (1973)]]

## ג'רלד פורד
הנשיא ה-38 של ארצות הברית אירח 33 ארוחות ערב ממלכתיות במהלך תקופת כהונה של שנתיים וחצי, זאת לאחר שירש את הנשיאות מריצ'רד ניקסון שהתפטר. לא נבחר לכהונה נוספת בבחירות לנשיאות ארצות הברית 1976.
[שמאל|ממוזער| [סופיה, מלכת ספרד|המלכה סופיה, הגברת הראשונה בטי פורד, המלך חואן קרלוס הראשון והנשיא ג'רלד פורד מברכים את האורחים בארוחת ערב ממלכתית (1976)]]

## ג'ימי קרטר
הנשיא ה-39 של ארצות הברית אירח 40 ארוחות ערב ממלכתיות במהלך תקופת כהונה אחת של ארבע שנים. המספר הגבוה של הארוחות שאירח מצביע על מספר הסכמים בין-לאומיים שנחתמו בתקופת נשיאותו. בין ההסכמים נמצא גם הסכם השלום בין ישראל למצרים, לכבודו אירח הנשיא קרטר את מנהיגי שתי המדינות: ראש ממשלת ישראל יצחק רבין ונשיא מצרים אנואר סאדאת. הנשיא קרטר אירח את ישראל ל-4 ארוחות ממלכתיות.
[שמאל|ממוזער| [ג'ימי קרטר במהלך הרמת כוסית לקרלוס אנדרס פרז, נשיא ונצואלה, במהלך ארוחת ערב ממלכתית (1977)]]

## רונלד רייגן
הנשיא ה-40 של ארצות הברית אירח 54 ארוחות ערב ממלכתיות במהלך שתי תקופות כהונה מלאות, והוא הנשיא שאירח את המספר הגבוה ביותר של ארוחות ערב ממלכתיות.
[ממוזער| משפחת רייגן עם הנשיא [ז'ואאו פיגיירדו|ז'ואאו פיגוארדו מברזיל ואשתו דולסה (1982)]]
[שמאל|ממוזער| הנשיא רייגן עם נשיא ברזיל [ז'וזה סרניי|חוסה סרני ופלה בארוחת ערב ממלכתית (1986)]]
[שמאל|ממוזער| [רונלד רייגן, מיכאיל גורבצ'וב ונשותיהם מגיעים לארוחת ערב ממלכתית (1987)]]

## ג'ורג' הרברט ווקר בוש
הנשיא ה-41 של ארצות הברית אירח 25 ארוחות ערב ממלכתיות במהלך תקופת כהונה אחת.
[שמאל|ממוזער| הנשיא [ג'ורג' הרברט ווקר בוש והגברת הראשונה ברברה בוש מארחים את הנשיא עבדו דיוף והגברת הראשונה אליזבת דיוף מסנגל]]

## ביל קלינטון
הנשיא ה-42 של ארצות הברית אירח 29 ארוחות ערב ממלכתיות בשתי תקופות כהונתו. מספר חודשים לפני חתימת הסכם השלום בין ישראל לירדן, נערכה עבור ראש ממשלת ישראל יצחק רבין ומלך ירדן חוסיין ארוחת ערב ממלכתית. נכון לשנת 2023, זו הייתה ארוחת הערב הממלכתית האחרונה בה התארח מנהיג ישראלי.
[שמאל|ממוזער|הנשיא [ביל קלינטון ונלסון מנדלה נושאים דברים לפני ארוחת הערב הממלכתית שלהם]]

## ג'ורג' ווקר בוש
הנשיא ה-43 של ארצות הברית אירח 13 ארוחות ערב ממלכתיות במהלך שתי תקופות כהונה מלאות.
[ימין|ממוזער|הנשיא [ג'ורג' ווקר בוש בהרמת כוסית למלכה אליזבת השנייה במהלך ארוחת הערב הממלכתית לכבודה בבית הלבן. (2007)]]

## ברק אובמה
בדיוק כמו קודמו, הנשיא ה-44 של ארצות הברית אירח 13 ארוחות ערב ממלכתיות במהלך שתי תקופות כהונה מלאות.
[ימין|ממוזער|[שי ג'ינפינג וברק אובמה מרימים כוסית הדדית בארוחת ערב ממלכתית (2015)]]

## דונלד טראמפ
הנשיא ה-45 של ארצות הברית אירח 2 ארוחות ערב ממלכתיות בתקופת כהונתו האחת. המדינות שהתארחו הן צרפת ואוסטרליה.
[ימין|ממוזער|הנשיא [דונלד טראמפ מאזין לדבריו של ראש ממשלת אוסטרליה, סקוט מוריסון, במהלך ארוחת הערב הממלכתית בגן הוורדים של הבית הלבן. (2019)]]

## ג'ו ביידן
הנשיא ה-46  של ארצות הברית אירח 4 ארוחות ערב ממלכתיות מאז שהושבע לתפקיד בינואר 2021.
[ימין|ממוזער|לפני ארוחת הערב הממלכתית: הגברת הראשונה של צרפת [בריז'יט מקרון ונשיא צרפת עמנואל מקרון, הנשיא ג'ו ביידן והגברת הראשונה של ארצות הברית ג'יל ביידן (2022)]]

## הערות שוליים

קטגוריה:הבית הלבן
קטגוריה:ארצות הברית: ממשל
קטגוריה:וושינגטון די. סי.